Diari Oficial de la Generalitat Valenciana


Sumari del DOGV 2461, del 02-03-1995 (1995/834010)

ACORD de 21 de febrer de 1995, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Almàssera.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   2461

Data del DOGV
:   02-03-1995

Secció del DOGV
:   ALTRES DISPOSICIONS

Número del document
:   1995/834010


Data del document
:   21-02-1995

Organisme emissor
:   Conselleria d'Administració Pública

Tipus de document
:   Acord

ACORD de 21 de febrer de 1995, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Almàssera.   
El Govern Valencià, en la reunió del dia 21 de febrer de 1995, adoptà l'acord següent:  
L'Ajuntament d'Almàssera, després de l'aprovació de la memòria d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'obres d'obertura d'un tram del carrer de Carraixet.  
Aquesta declaració d'urgent ocupació és justificada pels següents motius:  
1. La necessitat de donar eixida i alleugerir la circulació que travessa en l'actualitat el nucli urbà de la població, i aquesta zona queda sense la urbanització corresponent, en estar executats els vials de la resta del carrer.  
2. La necessitat d'urbanitzar per a la construcció del centre de salut, els terrenys del qual ja han estat cedits a la Conselleria de Sanitat i Consum.  
3. La urgència de desviar part del trànsit d'eixida de la població que actualment circula per la plaça Major i les obres de zones per a vianants de la qual ja han començat.  
Sotmès l'expedient a informació pública i efectuades les notificacions individualitzades als afectats, un d'ells hi ha presentat al·legacions, que van ser desestimades pel Ple de l'Ajuntament en la sessió del dia 6 de setembre de 1994.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, i fent ús de les facultats atribuïdes pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, a proposta del conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Almàssera per a l'execució del projecte d'obres d'obertura d'un tram del carrer de Carraixet.  
Llista de béns afectats:  
Propietària: Concepción Bayarri Marí.  
Domicili: c/ Pintor Cortina, 49. Almàssera.  
Descripció de la finca: terreny destinat a vials del c/ Carraixet.  
Superfície: 325 m2.  
Sòl: urbà.  
Límits:   
Llevant: terrenys propietat de Concepción Bayarri Marí.   
Sud: terrenys de l'Ajuntament d'Almàssera destinats a vials.  
Oest: terrenys propietat de Concepción Bayarri Marí que es destinaran a vials del c/ Carraixet. Municipal.  
Nord: c/ Carraixet.  
Inscrita: en el Registro de la Propietat de València núm. 3, tom 1141, llibre 33 d'Almàssera, foli 184, finca 1064, inscripció 1a.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament d'Almàssera al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
Valencia, 21 de febrer de 1995  
El conseller secretari del Govern Valencià,  
LUIS BERENGUER FUSTER